CELEX: 62018TB0033
Language: el
Date: 2018-10-03 00:00:00
Title: Υπόθεση T-33/18: Διάταξη του Γενικού Δικαστηρίου της 3ης Οκτωβρίου 2018 — Pracsis και Conceptexpo Project κατά Επιτροπής και EACEA (Προσφυγή ακυρώσεως και αγωγή αποζημιώσεως — Δημόσιες συμβάσεις υπηρεσιών — Διοικητική προσφυγή ενώπιον της Επιτροπής — Πράξη αμιγώς επιβεβαιωτική — Προθεσμία ασκήσεως προσφυγής — Πράξη μη δεκτική προσφυγής — Απαράδεκτο)

3.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 436/51
            
         
      Διάταξη του Γενικού Δικαστηρίου της 3ης Οκτωβρίου 2018 — Pracsis και Conceptexpo Project κατά Επιτροπής και EACEA
      (Υπόθεση T-33/18) (1)
      
      ((Προσφυγή ακυρώσεως και αγωγή αποζημιώσεως - Δημόσιες συμβάσεις υπηρεσιών - Διοικητική προσφυγή ενώπιον της Επιτροπής - Πράξη αμιγώς επιβεβαιωτική - Προθεσμία ασκήσεως προσφυγής - Πράξη μη δεκτική προσφυγής - Απαράδεκτο))
      (2018/C 436/73)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσες-ενάγουσες: Pracsis SPRL (Βρυξέλλες, Βέλγιο) και Conceptexpo Project (Wavre, Βέλγιο) (εκπρόσωπος: J.-N. Louis, δικηγόρος)
      
         Καθών-εναγόμενοι: Ευρωπαϊκή Επιτροπή (εκπρόσωποι: D. Martin, A Κατσιμέρου και I. Rubene) Εκτελεστικός Οργανισμός «Εκπαίδευσης, Οπτικοακουστικών Θεμάτων και Πολιτισμού» (EACEA) (εκπρόσωποι: αρχικά H. Monet και A. Kisylyczko, στη συνέχεια H. Monet και N. Durand)
      
         Αντικείμενο
      
      Αφενός, αίτημα βάσει του άρθρου 263 ΣΛΕΕ για την ακύρωση της αποφάσεως της Επιτροπής της 13ης Νοεμβρίου 2017 περί απορρίψεως της διοικητικής προσφυγής κατά των αποφάσεων του EACEA της 17ης Ιουλίου και της 11ης Αυγούστου 2017 και, «εφόσον κρίνεται αναγκαίο», για την ακύρωση των εν λόγω αποφάσεων του EACEA καθώς και της «αποφάσεως» αυτού να υπογράψει τη σύμβαση με τον υποψήφιο που είχε καταταγεί στην πρώτη θέση, καθόσον οι αποφάσεις αυτές κατατάσσουν δεύτερη την προσφορά της κοινοπραξίας των προσφευγουσών βάσει του μηχανισμού σταδιακής αναθέσεως στο πλαίσιο του διαγωνισμού EACEA/2017/01 σχετικά με υπηρεσίες οργανώσεως εκδηλώσεων και προωθητικών ενεργειών στον οπτικοακουστικό τομέα και, αφετέρου, αίτημα βάσει του άρθρου 268 ΣΛΕΕ για την αποκατάσταση της ζημίας που φέρονται να υπέστησαν οι προσφεύγουσες λόγω των ως άνω αποφάσεων.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Οι Pracsis SPRL και Conceptexpo Project φέρουν, πέραν των δικαστικών εξόδων τους, τα δικαστικά έξοδα της Ευρωπαϊκής Επιτροπής και του Εκτελεστικού Οργανισμού «Εκπαίδευσης, Οπτικοακουστικών Θεμάτων και Πολιτισμού» (EACEA).
               
            
         (1)  EE C 112 της 26.3.2018.